<classify> WAKATI imebaki mwaka mmoja wa utekelezaji wa ahadi ya serikali kupitia Ilani ya Chama cha Mapinduzi CCM kusambaza maji kwa asilimia 85, serikali imesema usambazaji maji umefi kia asilimia 66 na kufi kia mwisho wa mwaka huu ahadi hiyo itakuwa imekamilika.Akizungumza na waandishi wa habari jijini Dar es Salaam jana, Waziri wa Maji, Profesa Makame Mbarawa alisema pamoja na kwamba maji bado ni changamoto, serikali imejitahidi kusambaza maji kwa asilimia 66 nchi nzima.Ni kweli maji bado ni changamoto lakini serikali imejitahidi sana ilani inasema kufikia mwaka 2020 tufikie asilimia 85 kama mambo yote yangeenda sawa sasahivi tungekuwa tumeshafikia asilimia hizo lakini zilijitokeza changamoto, alisema Profesa Mbarawa. Alitaja changamoto hizo kuwa ni maeneo ambayo yalifanyiwa utafiti kwamba yangetoa maji hayakupatikana, badala yake yametafutwa maeneo mengine.Hata hivyo, alisema ahadi hiyo itatimia mwisho wa mwaka huu. Alisema pia kuwa serikali imejitahidi kusambaza miundombinu ya maji kwa kiasi kubwa na kilichobaki ni kupeleka maji katika baadhi ya maeneo. Alisema maadhimisho hayo yataambatana na mkutano wa kitaifa wa mwaka wa maji, utakaoshirikisha wadau na wataalamu wa maji utakaofanyika Dodoma.Alisema katika mkutano huo, wadau wa sekta ya maji, watawasilisha na kujadlili mada mbalimbali zinazohusu matokeo ya tafiti na ugunduzi mbalimbali katika sekta ya maji. Aidha, Profesa Mbarawa alisema Machi 20 na 21 ni siku maalum ya EWURA jijini Dodoma, ambapo itazinduliwa ripoti ya mwaka 20172018 ya EWURA na kuwashirikisha wadau kuhusu shughuli za udhibiti katika sekta ya maji.Machi 22 mwaka huu yatafanyika Dodoma maadhimisho ya wiki ya maji, ambapo kutakuwa na mkutano wa mapitio ya sekta ya maji. Profesa Mbarawa alisema Ofisi za Tawala za Mikoa na Serikali za Mitaa, Ofisi za Mamlaka za Majisafi na Usafi wa Mazingira nchini na Ofisi za Bodi za Maji za Mabonde, zinahimizwa kushiriki kikamilifu katika kuadhimisha wiki ya maji kwa kufanya shughuli mbalimbali, ikiwa ni pamoja na kutoka elimu kwa umma na kujadili mafanikio na changamoto za sekta hiyo.  <topic>: KITAIFA 